এদিকে বনদফতরের কর্মীদেরও চিতাবাঘটিকে খুঁজে বের করতে বেগ পেতে হয়। বিশাল এলাকাজুড়ে এই কারখানায় কোথায় চিতাবাঘটি লুকিয়ে রয়েছে তা খুঁজতে সিসিটিভি ফুটেজও খতিয়ে দেখা হয়। পরে অবশ্য ঘুম পাড়ানি গুলি দিয়ে চিতাবাঘটিকে কাবু করা হয়। মারুতি উদ্যোগ কামগার ইউনিয়নের সভাপতি কুলদীপ ঝাঙ্গু জানিয়েছেন, গত সপ্তাহেই পাশের কাসান গ্রামে চিতাবাঘটিকে দেখা গিয়েছিল। কিন্তু তা সত্ত্বেও সেটিকে ধরার কোনও উদ্যোগ নেয়নি প্রশাসন।